ORQOD TFAJJEL, ORQOD Ta' Perek A. CARUANA Orqod tfajjel fil-benniena; agħlaq dawk is-sbieħ għajnejk; ibqa' rieqed;ibqa' rieqed, bla, ma tħarrek dawk xofftejk. Fuq driegħ ommok tfajjel orqod : Fuq dirgħajha ma tmut qatt. Ibqa' rieqed, ibqa' rieqed; tistenbaħx ; la tmur għand ħadd. Orqod tfajjel, orqod hieni ġewwa n-nieqa, taċ-ċkejknin. Ibqa' rieqed, ibqa' rieqed tiġix tgħix magħna, l-bnedmin. La tqum qatt min-nieqa tiegħek: Ibqa' rieqed tul iż-żmien. Ibqa' rieqed, ibqa' rieqed. Fil-benniena tfajjel orqod, u fid-dinja taħseb xejn. ; Ibqa' rieqed, ibqa' rieqed tħarrek qatt dawk ix-xofftejn. Ibqa' rieqed ġewwa m-nieqa, tiftaħx fommok f'dan il-hemm. Ibqa' rieqed, ibqa' rieqed, f'dan il-wied ta' dmugħ u demm. Tfajjel ħlejju dejjem orqod qalbek safja bħall-ħamiem. Ihqa' rieqed, ibqa' rieqed, .. fi driegħ ommok tul il-jiem. Orqod tfajjel f'din id-dinja ; żomm magħluqa dawk għajnejk: Tagħtix kas in-nies li tieqaf. kollha mħassba tħares lejk. ' Ibqa' rieqed, ibqa' rieqed, u-b'li għidtlek tgħid lil ħadd… Ibqa' rieqed fil-benniena: — Saltan waħdek fuq kuħadd.